Kapur Anil

Anil Kapur (, ; sünd. 24. tal'vku, 1956, Bombei, Maharaštr, Indii) om indijalaine akt'or, fil'miden prodüser (vspäi 2005) da pajatai, hindikel'ne päpaloin.

 Biografii 
Anil om sündnu Čemburha (nügüdläižen Mumbain ezilidn), Surinder Kapur-kinoprodüseran da hänen Nirmal-akan pereheze, kahtenz' laps' nelläspäi. Anilan vanhemb Boni Kapur-vell' radab kinoprodüseran, noremb Sandžai Kapur-vell' om akt'or mugažo.

Vspäi 1979 Anil edesti toižid rolid kinos. Sai pärolin ezmäižen kerdan «Ned seičeme päiväd»-fil'mas (1983), hänen tat oli sen prodüseran. Jäl'geližel vodel Anil edesti tagaman rolid «Fakel»-fil'mas (1984) i sai ezmäšt «Filmfare Award»-arvlahjad parahimas toižes mužikroliš.

 Kanz 
Vspäi 1984 om nainu, Sunita Bhavnani Kapur om hänen ak, kostümiden dizainer. Heil om kaks' tütärt da üks' poig: Sonam, Reja da Haršvardhan. Sonam-tütär jätktab tatan radod, radab aktrisan mugažo.

 Valitud fil'mografii (serialoid lugemata) 
 «Fakel» (1984) — Radža
 «Kriminalan mail'm» (1984) — Radža 
 «Karm» (1986) — Džonni / Džijanešvar
 «Indii-ižand» (1987) — Arun Verma / Mr. India
 «Lind» (1989) — Karan
 «1942: Sanutez armastuses» (1993) — Naren Singh
 «Koume vellest» (1995) — Anand Singh / Sikander
 «Hüväšt'jätand» (1997) — Radž
 «Armastusen mokičendad» (1997) — Radž Kumar Radža / Bansi Rao-inspektor	
 «Ak nomer üks'''» (1999) — Lahan
 «Poikeidusiden pörtkes» (2005) — Kišen
 «Hüväd päiväd armastuz» (2007) — Vinai
 «Voibištelend» (2008) — Robert D'Costa (RD) -inspektor 	
 «Millioner truššoboišpäi» (2008) — Prem Kumar
 «Jäl'gnikad» (2008) — Gianeš Juvvraadž
 «Tehta missijan mödhe ei voi: Fantom-protokol» (2011) — Bridž Nat
 «Voibištelend 2» (2013) — Robert D'Costa (RD) -inspektor 	
 «Laske südäikera löb» (2015) — Kamal Mehra
 «Voibištelend 3''» (2018) — Šamšer Singh

 Homaičendad 

 Irdkosketused 



Kategorii:Indijan akt'orad
Kategorii:Akt'orad kirjamišton mödhe
Kategorii:Personalijad kirjamišton mödhe